བོད་པའི་ངོས་ནས་དགོས་མཁོའི་ཆ་རྐྱེན་མང་པོ་ཞིག་རིམ་བཞིན་ཉུང་དུ་བཏང་བ་དང་།རྒྱ་གཞུང་གི་དགོས་མཁོ་མང་པོ་ཞིག་ཀྱང་སྒྲུབ་གང་ཐུབ་གནང་ཡོད་ཀྱང་།དེ་དག་ཚང་མ་དུས་སྐབས་དེ་དང་དེར་འབེན་ལ་ཕོག་པའི་མདའ་མོ་ཞིག་ཏུ་གྱུར་ཡོད་མེད་བཤད་དཀའ།རྒྱ་གཞུང་གིས་བཏོན་པའི་ཆ་རྐྱེན་དེ་དག་གི་ཐོག་ལ་རིམ་བཞིན་ཁ་སྣོན་བརྒྱབ་པ་ལས།ཉུང་དུ་གཏན་ནས་བཏང་མེད་པ་འདིའི་ཐོག་ནས་མ་འོངས་པར་བོད་རྒྱ་གྲོས་མོལ་གྱི་ལམ་ཁ་ཞིག་ཏུ་སླེབས་སྲིད་པའི་དབང་དུ་བཏང་ཡང་།ང་ཚོ་ལ་གྲོས་མོལ་གྱི་ཐོག་ནས་མར་འབབ་ས་འདྲ་ཞིག་ཆོལ་ཁ་གསུམ་གཅིག་ཏུ་སྒྲིལ་བ་ཞེས་པ་དེ་གཅིག་པུ་ཙམ་ཡིན་ན་མ་གཏོགས་གཞན་གང་ཡང་ལྷག་མེད་སྟབས།རྒྱལ་སྤྱིའི་ནང་དུ་གྲོས་མོལ་བྱེད་མཁན་དག་གི་འགྲོ་སྟངས་ཐོག་ནས་བལྟས་ན་མཐར་ཐུག་ང་ཚོ་བོད་པ་ལ་གྱོང་རག་རྒྱུ་ཉག་གཅིག་ལས་མེད།དེར་བརྟེན་འདས་པའི་དུས་སུ་བོད་རྒྱའི་འབྲེལ་བའི་ནང་བོད་ཕྱོགས་ནས་རེ་བ་ཆེན་པོ་མེད་ཀྱང་དགོས་འདུན་ཉུང་དུ་གཏོང་རྒྱུ་མང་དྲགས་པ་དང་།ཁེ་ཕན་མེད་ཀྱང་ཆ་རྐྱེན་ཁས་ལེན་བྱེད་རྒྱུ་མང་སོང་བས་རིམ་བཞིན་སླ་ནས་སླ་རུ་སོང་བ་རེད།